*Projekts*

LATVIJAS REPUBLIKAS MINISTRU KABINETS

2018.gada\_\_.\_\_\_\_\_\_\_\_ Rīkojums Nr.\_\_\_

Rīgā (prot. Nr.\_\_\_ \_\_\_\_.§)

**Par pedagogu darba samaksas pieauguma grafiku laika periodam no 2018.gada 1.septembra līdz 2022.gada 31.decembrim**

1. Apstiprināt pedagogu darba samaksas pieauguma grafiku laika periodam no 2018.gada 1.septembra līdz 2022.gada 31.decembrim (pielikums) ievērojot, ka grafiks īstenojams atbilstoši šī rīkojumā minētajiem pasākumiem un ņemot vērā attiecīgā gada valsts ekonomisko situāciju. Pedagogu darba samaksas pieaugums, kas plānots 2018.gada 1.septembrī, pilnībā nodrošināms no apstiprinātajiem budžeta līdzekļiem.
2. Izglītības un zinātnes ministrijai, atbilstoši pieņemtajiem lēmumiem par izglītības iestāžu tīkla sakārtošanu un vidēja termiņa budžeta ietvarā un likumā par valsts budžetu kārtējam gadam plānotajam finansējumam, izstrādāt un līdz attiecīgā kalendārā gada 1.maijam iesniegt Ministru kabinetam apstiprināšanai noteikumu projektu par pedagogu zemākās mēneša darba algas likmes paaugstināšanu, sagatavojot attiecīgus grozījumus Ministru kabineta 2016.gada 5.jūlija noteikumos Nr.445 “Pedagogu darba samaksas noteikumi”.
3. Finanšu resursi pedagogu darba samaksas pieauguma nodrošināšanai tiek rasti sakārtojot izglītības iestāžu tīklu, efektivizējot izglītības procesu un piešķirot papildu finansējumu no pašvaldību budžetiem un valsts budžeta, ievērojot solidaritātes un paritātes principu.
4. Finansējumu, kas veidosies izglītības iestāžu tīkla sakārtošanas rezultātā, prioritāri novirzīt pedagogu darba samaksas pieauguma nodrošināšanai.
5. Jautājumu par papildu nepieciešamo finansējumu pedagogu darba samaksas pieaugumam skatīt Ministru kabinetā likumprojekta par vidēja termiņa budžeta ietvaru un likumprojekta par valsts budžetu kārtējam gadam sagatavošanas un izskatīšanas procesā.
6. Noteikt Izglītības un zinātnes ministriju par atbildīgo institūciju grafika īstenošanai un par līdzatbildīgajām institūcijām – Iekšlietu ministriju, Kultūras ministriju, Labklājības ministriju, Tieslietu ministriju, Veselības ministriju un Zemkopības ministriju. Iesaistītajām institūcijām atbilstoši kompetencei sadarboties ar pašvaldībām un veikt nepieciešamās darbības grafika īstenošanai.

Ministru prezidents M.Kučinskis

Izglītības un zinātnes ministrs K.Šadurskis

Iesniedzējs:

Izglītības un zinātnes ministrs K.Šadurskis

Vizē:

Valsts sekretāre L.Lejiņa

05.01.2018.

276

M.Jansone

67047973, modra.jansone@izm.gov.lv